അഷ്ടമുടിക്കായല് വീണ്ടെടുക്കാന് കര്മപദ്ധതി സംരക്ഷണത്തിനു സമിതി കൊല്ലം അഷ്ടമുടിക്കായല് പുനരുജ്ജീവിപ്പിക്കാന് കേന്ദ്രസമിതി രൂപീകരിക്കും. കായല് സംരക്ഷണം ഉറപ്പാക്കുന്നതിന്റെ ഭാഗമായിച്ചേര്ന്ന സാങ്കേതിക ശില്പ്പശാലയിലാണ് മേയര് പ്രസന്ന ഏണസ്റ്റ് കര്മപദ്ധതി പ്രഖ്യാപിച്ചത്. കേന്ദ്രസമിതിയുടെ തീരുമാനം നടപ്പാക്കാന് തദ്ദേശ സ്ഥാപനങ്ങളില് പഞ്ചായത്ത് സമിതി പ്രവര്ത്തിക്കും. മുഖ്യമന്ത്രി അധ്യക്ഷനായ തണ്ണീര്ത്തട അതോറിറ്റിയുടെ പരിധിയില് അഷ്ടമുടി റാംസര് സൈറ്റ് പ്രൊട്ടക്ഷന് ആന്ഡ് കണ്സര്വേഷന് അതോറിറ്റി രൂപീകരിക്കാന് സര്ക്കാരിന് ശുപാര്ശ നല്കും. കേന്ദ്രസമിതിയുടെ നേതൃത്വത്തില് വിവിധ വകുപ്പുകളുടെ യോഗം സെപ്തംബര് 25നകം ചേരും. റവന്യൂ, ഫിഷറീസ്, ഇന്ലാന്റ് നാവിഗേഷന്, ഹാര്ബര് എന്ജിനിയറിങ്, ഹരിത, ശുചിത്വ മിഷനുകള് എന്നിവയെ ഉള്പ്പെടുത്തും. ഒക്ടോബര് 15നകം പദ്ധതികള്ക്ക് രൂപം നല്കും. ഇവ ക്രോഡീകരിച്ച് മാസ്റ്റര് പ്ലാന് തയ്യാറാക്കും.മലിനീകരണം സംബന്ധിച്ച വിവരശേഖരണത്തിനു വിദ്യാര്ഥികളുടെയും സന്നദ്ധപ്രവര്ത്തകരുടെയും പങ്കാളിത്തം തേടും. കായല് ശുചീകരണത്തിന് ജനകീയ യജ്ഞം സംഘടിപ്പിക്കും. ഒക്ടോബര് രണ്ടിന് തുടങ്ങി 10ന് അവസാനിക്കും വിധമാകും ശുചീകരണം. കേരളപ്പിറവി ദിനത്തില് ശുചിത്വ കായല് പദ്ധതി